ตั้งกก.สอบเหรียญ10ปี33หาย
กรมธนารักษ์ ตั้งกรรมการสอบ เหรียญ 10 ปี 33 หาย 18 เหรียญ
9 ต.ค. 2557

กรมธนารักษ์ ตั้งกรรมการสอบ เหรียญ 10 ปี 33 หาย 18 เหรียญ
นายนริศ ชัยสูตร อธิบดีกรมธนารักษ์ เปิดเผยว่า ตั้งคณะกรรมการสอบสวนกรณีเหรียญ 10 บาท ที่ผลิตใน ปี 2533 ที่หายไปจากคลังเหรียญ 18 เหรียญว่าหายไปได้อย่างไร และไปอยู่ในมือนักสะสมได้อย่างไร เพราะเหรียญดังกล่าวผลิตออกมาเพียง 100 เหรียญ และนำไปแจกจ่ายเป็นที่ระลึกต่างประเทศไป 20 เหรียญ และขณะนี้อยู่ในคลังเหรียญของกรม 62 เหรียญดังนั้นต้องไปดูว่าเหรียญที่หายไป 18 เหรียญนั้นเป็นการหายไปอย่างไร หรือกรมมอบให้ใครไปบ้าง เพราะเหรียญดังกล่าวถือเป็นทรัพย์สินของรัฐ ดังนั้นหากไม่ได้มีการแจกในไทย เหรียญไม่ควรหลุดออกไป โดยให้เวลาสอบสวนภายใน 60 วันตั้งแต่ต้นเดือนก.ย. คาดว่าไม่เกินเดือน พ.ย. น่าจะทราบอย่างชัดเจน